[{"text_idx": "#000001", "text": "Yn dilyn canlyniadau\u2019r gemau canol wythnos mae\u2019r ras i gyrraedd y Chwech Uchaf wedi dod i ben yng nghynghrair y Cymru Premier JD gyda Phen-y-bont a\u2019r Drenewydd yn sicrhau\u2019r ddau safle olaf yn yr hanner uchaf."}, {"text_idx": "#000002", "text": "Mae tair rownd o gemau yn weddill yn rhan gynta\u2019r tymor, ond bydd clybiau\u2019r Chwech Uchaf yn dechrau troi eu sylw at geisio hawlio lle\u2019n Ewrop, tra bydd y Chwech Isaf yn brwydro i gael aros yn y gynghrair."}, {"text_idx": "#000005", "text": "Ar ben hynny, mae Hwlffordd wedi chwarae un ge\u0302m yn fwy na\u2019r Fflint ac Aberystwyth, ac felly mae yna bum clwb a\u0302 chyfle gwirioneddol o orffen yn y 7fed safle a sicrhau lle yn y gemau ail gyfle ar ddiwedd y tymor."}, {"text_idx": "#000006", "text": "Dyw\u2019r Fflint ond dau bwynt uwchben Aberystwyth, ond mae\u2019r Sidanwyr ar rediad o dair ge\u0302m gartref heb golli yn dilyn canlyniadau cadarnhaol yn erbyn Met Caerdydd (1-1), Caernarfon (2-1) a Chei Connah (0-0)."}, {"text_idx": "#000007", "text": "Ar o\u0302l colli pum ge\u0302m gynghrair yn olynol am y tro cyntaf ers dwy flynedd, mae Aberystwyth wedi cadarnhau eu lle yn yr hanner isaf am yr wythfed blwyddyn yn olynol."}, {"text_idx": "#000008", "text": "Dyw Aberystwyth heb gadw llechen la\u0302n yn y gynghrair y tymor yma, ond y Gwyrdd a\u2019r Duon oedd yn fuddugol yn y ge\u0302m gyfatebol \u2018no\u0302l ym mis Hydref (Aber 2-1 Fflint)."}, {"text_idx": "#000010", "text": "Ar o\u0302l curo Airbus nos Fawrth mae Pen-y-bont wedi sicrhau eu lle yn y Chwech Uchaf am y trydydd tymor yn olynol, a bydd ti\u0302m Rhys Griffiths yn anelu am y 3ydd safle eleni."}, {"text_idx": "#000012", "text": "Roedd Caernarfon a Phen-y-bont yn hafal ar bwyntiau yn yr hanner uchaf cyn i\u2019r timau gyfarfod ar ddechrau mis Tachwedd, ond roedd y golled i\u2019r Cofis o 0-2 ar yr Oval yn gychwyn ar gyfnod cythryblus i\u2019r clwb sydd ond wedi ennill un pwynt o 21 posib ers hynny."}, {"text_idx": "#000013", "text": "Mi fydd Caernarfon yn chwarae ail ran y tymor yn y Chwech Isaf am y tro cyntaf ers eu dyrchafiad yn 2018, ond roedd y Caneris fymryn yn ffodus o gael cyrraedd yr hanner uchaf y tymor diwethaf wrth elwa ar gamgymeriad Cei Connah a gollodd 18 o bwyntiau am dorri\u2019r rheolau."}, {"text_idx": "#000014", "text": "Mae Pen-y-bont wedi cadw chwe llechen la\u0302n yn eu wyth ge\u0302m flaenorol, tra bod Caernarfon heb sgorio yn eu dwy ge\u0302m ddiwethaf."}, {"text_idx": "#000018", "text": "Ond ar o\u0302l derbyn triphwynt o gosb am chwarae chwaraewr anghymwys yn erbyn Caernarfon ym mis Medi mae Airbus yn parhau ar -2 o bwyntiau eleni ar o\u0302l colli 18 o\u2019u 19 ge\u0302m gynghrair ers eu dyrchafiad."}, {"text_idx": "#000019", "text": "Wedi rhediad rhagorol o saith ge\u0302m gynghrair heb golli (ennill 5, cyfartal 2), mae Met Caerdydd wedi hawlio lle\u2019n y Chwech Uchaf am y tro cyntaf ers tymor 2017/18."}, {"text_idx": "#000021", "text": "Yn Awst 2016 fe chwaraeodd Met Caerdydd eu ge\u0302m gyntaf erioed yn Uwch Gynghrair Cymru, ac honno oddi cartref yn erbyn Airbus, ac yn dechrau\u2019r ge\u0302m i\u2019r myfyrwyr y diwrnod hwnnw roedd Kyle McCarthy, Emlyn Lewis, Chris Baker a Eliot Evans sydd i gyd wedi mynd ymlaen i chware ym mhell dros 150 o gemau cynghrair yr un i\u2019r clwb."}, {"text_idx": "#000023", "text": "Mae\u2019r Bala wedi selio lle\u2019n y Chwech Uchaf am y nawfed tymor yn olynol, ond fe gawson nhw sioc ym Mhontypridd nos Fawrth wrth i\u2019r ti\u0302m oedd yn safleoedd y cwymp ddod a\u0302\u2019u rhediad o bum buddugoliaeth yn olynol i ben."}, {"text_idx": "#000024", "text": "A bydd y clybiau\u2019n cyfarfod am yr eildro o fewn pum diwrnod ddydd Sadwrn, cyn mynd benben unwaith yn rhagor y penwythnos nesaf ym mhedwaredd rownd Cwpan Cymru JD."}, {"text_idx": "#000026", "text": "Ond mae gan Y Bala record ryfeddol gartref y tymor yma gyda naw buddugoliaeth ac wyth llechen la\u0302n yn eu 11 ge\u0302m ddiwethaf ar Faes Tegid ym mhob cystadleuaeth."}, {"text_idx": "#000027", "text": "Ac wrth ystyried bod Pontypridd ond wedi ennill un o\u2019u naw ge\u0302m gynghrair oddi cartref y tymor yma (vs Airbus) mi fydd hi\u2019n daith anodd i Ponty yn erbyn criw Colin Caton fydd yn awyddus i dalu\u2019r pwyth yn o\u0302l."}, {"text_idx": "#000029", "text": "Mae\u2019r Drenewydd wedi cadarnhau eu lle\u2019n y Chwech Uchaf am y pedwerydd tro mewn pum tymor, tra bod Cei Connah yn o\u0302l yn yr hanner uchaf yn dilyn y siom o orfod chwarae yn y Chwech Isaf llynedd ar o\u0302l derbyn cosb o 18 pwynt am chwarae chwaraewr anghymwys."}, {"text_idx": "#000031", "text": "Ond mae dwy o\u2019r gemau cyfartal rheiny wedi dod yn eu tair ge\u0302m ddiwethaf, sy\u2019n golygu bod Y Seintiau Newydd wedi mynd naw pwynt yn glir ar y copa."}, {"text_idx": "#000032", "text": "Mae\u2019r Drenewydd wedi ennill wyth o\u2019u naw ge\u0302m ddiwethaf ym mhob cystadleuaeth, ond dyw\u2019r Robiniaid ond wedi ennill un o\u2019u 13 ge\u0302m flaenorol yn erbyn Cei Connah (cyfartal 2, colli 10)."}, {"text_idx": "#000034", "text": "Dyw\u2019r Seintiau Newydd yn dal heb golli ge\u0302m gynghrair y tymor yma, ac mae\u2019r pencampwyr presennol bellach ar rediad o 25 ge\u0302m gynghrair heb golli (ennill 21, cyfartal 4)."}, {"text_idx": "#000035", "text": "Mae cewri Croesoswallt wedi ennill y bencampwriaeth mwy nac unrhyw di\u0302m arall (14), ond tybed a\u2019i dyma fydd y tro cyntaf i\u2019r clwb fynd drwy dymor cyfan heb golli."}, {"text_idx": "#000036", "text": "Er methu a chyrraedd y Chwech Uchaf, Hwlffordd sy\u2019n arwain y ras am y 7fed safle, a cipio lle yn y gemau ail gyfle fydd y nod i\u2019r Adar Gleision eleni."}, {"text_idx": "#000037", "text": "Ond mae\u2019r Seintiau wedi ennill 11 o\u2019u 12 ge\u0302m ddiwethaf yn erbyn Hwlffordd, ac ond wedi colli un o\u2019u 23 ge\u0302m ddiwethaf yn erbyn yr Adar Gleision, felly fe allai fod yn brynhawn caled i Tony Pennock a\u2019r ti\u0302m."}, {"text_idx": "#000038", "text": "Bydd uchafbwyntiau\u2019r gemau ar gael ar wefannau cymdeithasol Sgorio a bydd y gorau o gemau\u2019r penwythnos i\u2019w gweld ar S4C nos Lun am 10:00."}]